b'\n_START_ARTICLE_\nBarry Schwartz\n_START_PARAGRAPH_\nBarry Schwartz (gim\xc4\x99s 1946 m.) yra amerikietis psichologas. Jis da\xc5\xbenai publikuoja savo ap\xc5\xbevalgas \xe2\x80\x9eNew York times\xe2\x80\x9c pritaikydamas savo atradimus psichologij\xc4\x85 visuomen\xc4\x97s aktualijoms.\n_START_SECTION_\n"The paradox of choice\xe2\x80\x9c\n_START_PARAGRAPH_\nJis yra \xc5\xbeinomas kaip autorius knygos \xe2\x80\x9eThe paradox of choice\xe2\x80\x9c, kurioje jis \xc4\xafrodin\xc4\x97ja, kad pernelyg didelis pasirinkim\xc5\xb3 skai\xc4\x8dius paprastai \xc5\xbemones daro ma\xc5\xbeiau laimingus, jeigu \xc5\xbemogus pagrindinis tikslas yra pasirinkti tobul\xc4\x85 variant\xc4\x85. Kuomet pasirinkimas yra ypa\xc4\x8d didelis, \xc4\xafvertinti visas alternatyvas ir sprendim\xc5\xb3 pri\xc4\x97mimui da\xc5\xbenai \xc5\xbemon\xc4\x97s sugai\xc5\xa1ta daug laiko, patiria daug nerimo bijodami suklysti. Tod\xc4\x97l net \xc4\xafvertin\xc4\x99 visas alternatyvas ir pasirink\xc4\x99 geriausi\xc4\x85 alternatyv\xc4\x85, j\xc5\xb3 gauta papildoma nauda ir papildomas laimingumas neatperka patirt\xc5\xb3 sugai\xc5\xa1to laiko ir patirto nerimo ka\xc5\xa1t\xc5\xb3. Schwartz argumentuoja, kad ir per ma\xc5\xbeai, ir per daug pasirinkimo \xc5\xbemones daro ma\xc5\xbeiau laimingus, tod\xc4\x97l egzistuoja tam tikras optimalus pasirinkimo laisv\xc4\x97s lygis, kuriame dauguma \xc5\xbemoni\xc5\xb3 yra laimingiausi. \xc5\xa0\xc4\xaf lyg\xc4\xaf, Schwartz teigimu, Vakar\xc5\xb3 rinkos ekonomikos visuomen\xc4\x97s yra senai per\xc5\xbeengusios. Savo knygoje jis pateikia psichologines strategijas, kurias kiekvienas gali taikyti, kad i\xc5\xa1vengt\xc5\xb3 \xc5\xa1i\xc5\xb3 su did\xc5\xbeiuliu pasirinkimu susijusi\xc5\xb3 problem\xc5\xb3.'